“เงินบาท” เปิดแข็งค่า 35.05 บ. แนะจับตาตัวเลขจ้างงาน “สหรัฐ” ศุกร์นี้
“เงินบาท” เปิดแข็งค่า 35.05 บ. จากราคาปิดตลาดเมื่อวาน (30 พ.ย.) ที่ระดับ 35.28 บ./ดอลลาร์ แนะจับตาตัวเลขการจ้างงานนอกภาคเกษตรศุกร์นี้
“เงินบาท” เปิดแข็งค่า 35.05 บ. จากราคาปิดตลาดเมื่อวาน (30 พ.ย.) ที่ระดับ 35.28 บ./ดอลลาร์ แนะจับตาตัวเลขการจ้างงานนอกภาคเกษตรศุกร์นี้
1 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (1 ธ.ค.65) เปิดตลาด 35.05 บาท/ดอลลาร์ แข็งค่าจากราคาปิดตลาดเมื่อวานที่ระดับ 35.28 บาท/ดอลลาร์
โดยธปท. ปรับขึ้นดอกเบี้ยนโยบาย 0.25% ตามที่ตลาดคาดการณ์ ประเมินภาคการท่องเที่ยวและเศรษฐกิจยังฟื้นตัวได้ต่อเนื่อง
ส่วนดอลลาร์สหรัฐอ่อนค่าเมื่อเทียบกับสกุลเงินหลักอย่างต่อเนื่อง หลังจากนายเจอโรม พาวเวล ประธานธนาคารกลางสหรัฐ (เฟด) กล่าวว่า เฟดจะชะลอการปรับขึ้นอัตราดอกเบี้ยในการประชุมเดือน ธ.ค. นี้ประกอบกับตัวเลขการจ้างงานภาคเอกชนของสหรัฐต่ำกว่าคาด ที่ระดับ 127,000 (คาดไว้ 200,000)
ขณะที่เมื่อวานนักลงทุนต่างชาติยังซื้อสุทธิทั้งในตลาดหุ้น (4,389 ล้านบาท) และตลาดพันธบัตร (333 ล้านบาท)
สำหรับปัจจัยที่ต้องติดตามคือ ตัวเลขการจ้างงานนอกภาคเกษตรในคืนวันศุกร์ที่ 2 ธ.ค.นี้ โดยมองกรอบค่าเงินบาทวันนี้ เคลื่อนไหวช่วง 34.90 – 35.30 บาท/ดอลลาร์ ทั้งนี้แนะผู้นำเข้า แนะนำควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก ขายเงินตราต่างประเทศที่ระดับเหนือ 35.30 บาท/ดอลลาร์